
15 հոկտեմբերի 2026 թվականի N        - Ն


ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ՄԱՔՍԱՅԻՆ ՏԱՐԱԾՔԻՑ ԱՐՏԱՀԱՆՎՈՂ ԷԼԵԿՏՐՈՆԱՅԻՆ ԱՌԵՎՏՐԻ ԱՊՐԱՆՔՆԵՐԻ՝ ԱՌԱՆՑ «ՄԱՔՍԱՅԻՆ ՏԱՐԱՆՑՈՒՄ» ՄԱՔՍԱՅԻՆ ԸՆԹԱՑԱԿԱՐԳԻ ԿԻՐԱՌՄԱՆ ՓՈԽԱԴՐՄԱՆ ԴԵՊՔԵՐՆ ՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ
------------------------------------------------------------------------------------------------------

«Մաքսային կարգավորման մասին» օրենքի 186.2-րդ հոդվածի 2-րդ մասին համապատասխան՝ Հայաստանի Հանրապետության կառավարությունը                     ո ր ո շ ու մ    է.
1. Սահմանել, որ Եվրասիական տնտեսական միության մաքսային օրենսգրքի 309.3-րդ հոդվածի 5-րդ կետին համապատասխան՝ Եվրասիական տնտեսական միության մաքսային տարածքից էլեկտրոնային առևտրի ապրանքներն արտահանվում են առանց «Մաքսային տարանցում» մաքսային ընթացակարգի կիրառման՝ հետևյալ դեպքերում՝
1) էլեկտրոնային առևտրի օպերատորը հանդիսանում է լիազորված տնտեսական օպերատոր.
2) էլեկտրոնային առևտրի օպերատորը հանդիսանում է օրինապահ հարկ վճարող կամ ունի օրինապահության հավաստագիր.
3) ապրանքները Եվրասիական տնտեսական միության մաքսային տարածքից արտահանվում են միջազգային փոստային առաքումներով։
2. Անկախ սույն որոշմամբ նախատեսված կարգավորումներից՝ սույն որոշման 1-ին կետի 1-ին և 2-րդ ենթակետերով նախատեսված դեպքերում ապրանքների փոխադրումը պետք է իրականացվի «Մաքսային տարանցում» մաքսային ընթացակարգի կիրառմամբ, եթե լիազորված տնտեսական օպերատորի վկայականը, օրինապահ հարկ վճարողի կամ օրինապահության հավաստագիրը կասեցվել են.
3. [bookmark: _GoBack]Սահմանել Եվրասիական տնտեսական միության մաքսային տարածքից արտահանվող էլեկտրոնային առևտրի ապրանքների՝ առանց «Մաքսային տարանցում» մաքսային ընթացակարգի կիրառման փոխադրման կարգը՝ համաձայն հավելվածի:
4. Սույն որոշումն ուժի մեջ է մտնում «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի ուժի մեջ մտնելու օրվան հաջորդող 90-րդ օրը:

